রঞ্জন মজুমদার শিবু ঃ ধর্মমন্ত্রী ও জেলা আওয়ামীলীগ সভাপতি বীর মুক্তিযোদ্ধা আলহাজ্ব অধ্যক্ষ মতিউর রহমান বলেছেন, দেশকে স্বনির্ভর করে গড়ে তোলার জন্য বঙ্গবন্ধুর ডাকে মুক্তিযুদ্ধ করে দেশ স্বাধীন করেছি কোন কিছু পাবার আশায় নয়। বর্তমান প্রধানমন্ত্রী বঙ্গবন্ধু কন্যা জননেত্রী শেখ হাসিনা বলেন কি পেয়েছি সেটা বড় কথা নয় দেশ ও জাতিকে কি দিতে পারলাম সেটাই বড় কথা। প্রধানমন্ত্রী শেখ হাসিনা দেশের ভূমিহীন অস্বচ্ছল মুক্তিযোদ্ধাদের জন্য যে বাসস্থান নির্মান করে দিচ্ছেন তাতে মনে করতে হবে আমরা মুক্তিযোদ্ধারা সবাই পুনর্বাসিত হয়েছি। বঙ্গবন্ধুর আদর্শ বাস্তবায়নে মুক্তিযুদ্ধের চেতানায় উদ্বুদ্ধ হয়ে সকলে ঐক্যবদ্ধ হয়ে শেখ হাসিনার ভিশন-২০২১ ডিজিটাল বাংলাদেশ বিনির্মানে কাজ করতে হবে। তবেই বঙ্গবন্ধর স্বপ্ন সোনার বাংলা বাস্তবায়িত হবে। গতকাল শনিবার (৫ ডিসেম্বর) সকালে চর ঈশ্বরদিয়া ইউনিয়নের চর-গোবদিয়া গ্রামে ভূমিহীন ও অস্বচ্ছল মুক্তিযোদ্ধাদের জন্য বাসস্থান নির্মান প্রকল্পের আওতায় মুক্তিযোদ্ধা সেলিম সরকারের নব নির্মিত বাসস্থান (বীর নিবাস) এর উদ্বোধনী অনুষ্ঠানে প্রধান অতিথির বক্তব্যে তিনি এসব কথা বলেন। ৬ নং ওয়ার্ড আওয়ামীলীগ সভাপতি কাদির সরকার এর সভাপতিত্বে অনুষ্ঠনে আরও বক্তব্য রাখেন চর-ঈশ্বরদিয়া ইউপি চেয়ারম্যান মোর্শেদুল আলম জাহাঙ্গীল, মুক্তিযোদ্ধা সেলিম সাজ্জাদ, মুক্তিযোদ্ধা সেলিম সরকার রবার্ট, উপজেলা ইঞ্জিনিয়ার মোঃ ওয়াহিদুজ্জামান প্রমুখ। অনুষ্ঠানে অধ্যাপক গোলাম ফেরদৌস জিল্লু, রেজাউল হাসান বাবু, মোতাহার হোসেন লিটু, মুক্তিযোদ্ধা হাবিবুর রহমান হবি সহ আওয়ামীলীগ ও অংগ-সহযোগি সংগঠনের নেতৃবৃন্দ ছাড়াও স্থানীয় গন্যমান্য ব্যক্তিবর্গ উপস্থিত ছিলেন। উদ্বোধনী অনুষ্ঠানে দোয়া পরিচালনা করেন আজহারুল ইসলাম। সঞ্চালনায় ছিলেন জেলা কৃষকলীগ ভারপ্রাপ্ত সাধারন সম্পাদক এ.বি সিদ্দিক।